CELEX: 62020TN0334
Language: hr
Date: 2020-05-29 00:00:00
Title: Predmet T-334/20: Tužba podnesena 29. svibnja 2020. – KH protiv ESVD

27.7.2020   
            
            
               HR
            
            
               Službeni list Europske unije
            
            
               C 247/43
            
         
      Tužba podnesena 29. svibnja 2020. – KH protiv ESVD
      (Predmet T-334/20)
      (2020/C 247/59)
      Jezik postupka: francuski
      
         Stranke
      
      
         Tužiteljica: KH (zastupnica: N. de Montigny, odvjetnica)
      
         Tuženik: Europska služba za vanjsko djelovanje
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  poništi odluku od 24. srpnja 2019. o preraspodjeli tužiteljice u sjedište, smatrajući da je na misiji samo od 1. rujna do 31. prosinca 2019.;
               
            
                  —
               
               
                  poništi odluku od 29. srpnja 2019. o odbijaju zahtjeva za pomoć registriranog pod referentnim brojem [povjerljivo] koji je prethodnog 29. ožujka podnijela tužiteljica zbog postojanja radnji uznemiravanja koje je u odnosu na nju počinila njezina šefica [povjerljivo] (1);
               
            
                  —
               
               
                  poništi izvješće o ocjeni iz 2019. (razdoblje 2018.) od 3. listopada 2019. kojim se zaključuje da tužiteljica ne zadovoljava;
               
            
                  —
               
               
                  poništi odluku od 4. studenoga 2019. da se ne primijeni automatsko napredovanje na viši stupanj zbog nezadovoljavajućeg izvješća o ocjeni;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužiteljica ističe tri niza tužbenih razloga.
      
                  1.
               
               
                  Protiv odluke o preraspodjeli, tužiteljica ističe tri tužbena razloga:
                  
                              —
                           
                           
                              Prvi tužbeni razlog, koji se temelji na povredi dužnosti brižnog postupanja i dobre uprave;
                           
                        
                              —
                           
                           
                              Drugi tužbeni razlog, koji se temelji na nedjelotvornosti prava na saslušanje;
                           
                        
                              —
                           
                           
                              Treći tužbeni razlog, koji se temelji na pogrešci koja se tiče prava u obrazloženju obavijesti od 2. travnja 2019.
                           
                        
            
                  2.
               
               
                  Protiv odluke o odbijanju zahtjeva za pomoć, tužiteljica ističe pet tužbenih razloga:
                  
                              —
                           
                           
                              Prvi tužbeni razlog, koji se temelji na povredi zadaće pružanja pomoći;
                           
                        
                              —
                           
                           
                              Drugi tužbeni razlog, koji se temelji na povredi članka 12.a Pravilnika o osoblju za dužnosnike Europske unije (u daljnjem tekstu: Pravilnik);
                           
                        
                              —
                           
                           
                              Treći tužbeni razlog, koji se temelji na pogrešnom tumačenju članka 12.a Pravilnika i pogrešci koja se tiče prava;
                           
                        
                              —
                           
                           
                              Četvrti tužbeni razlog, koji se temelji na povredi prava na djelotvorno saslušanje;
                           
                        
                              —
                           
                           
                              Peti tužbeni razlog, koji se temelji na očitoj pogrešci ocjene elemenata podnesenih na analizu.
                           
                        
            
                  3.
               
               
                  Protiv izvješća o ocjeni, tužiteljica ističe četiri tužbena razloga:
                  
                              —
                           
                           
                              Prvi tužbeni razlog, koji se temelji na proturječnostima u stajalištu ESVD-a;
                           
                        
                              —
                           
                           
                              Drugi tužbeni razlog, koji se temelji na povredi dužnosti nepristranosti i neutralnosti;
                           
                        
                              —
                           
                           
                              Treći tužbeni razlog, koji se temelji na povredi zadaće pružanja pomoći, dužnosti brižnog postupanja i dobre uprave;
                           
                        
                              —
                           
                           
                              Četvrti tužbeni razlog, koji se temelji na nepostojanju obrazloženja i povredi prava obrane.
                           
                        
            
         (1)  Povjerljivi podaci su izostavljeni.